
Kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekus Energia tn 2b ja  4e asuvate ajutiste kioskite kasutuslubade taotlused nende kasutamise pikendamiseks koos makstud riigilõivuga.  10.06.2009 a toimunud istungil Narva Linnavalitsuse Linnavara komisjon otsustas pidada võimalikuks rahuldada OÜ Alvel Ventures taotlus Narvas Energia tänava turul tänavakaubanduse korraldamise tähtaja pikendamiseks kuni 01.12.2011 a

2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2.Narva linna ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus

2.3.Ehitusmäärus § 26 lõikele 14 Kui ajutise ehitise omanik soovib pikendada kasutamise tähtaega, on tal õigus, mitte hiljem kui kaks kuud enne kasutamise tähtaja lõppemist, esitada vabas vormis Arhitektuuri- ja Linnaplaneerimise Ametile taotluse selle pikendamiseks. Kui Arhitektuuri- ja Linnaplaneerimise Amet rahuldab taotluse, esitab ajutise ehitise omanik Arhitektuuri- ja Linnaplaneerimise Ameti ehitusjärelevalve osakonda kasutusloa taotluse koos kooskõlastatud ehitusprojekti ja maaomaniku nõusolekuga.
3. OTSUS

3.1. Vastavalt omaniku taotlusele väljastada Energia tn 2 b ja 4e asuvate kioskite kasutusload kehtivusega kuni 01.12.2011 a.
3.2. Kohustada kioskite omanikku need lammutama või muul viisil likvideerima hiljemalt 15.12.2011. a. 
 
4. RAKENDUSSÄTTED

4.1. Korraldus jõustub seadusega ettenähtud korras.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

